ming030890/wiki-yue-high-quality huggingface dataset:
1964年

1964年係閏年。

大件事
1月11號：美國醫事總署報告指出食煙損害健康，重會引起肺癌、支氣管癌同其他病。
1月16號：香港深水埗桂林街雙層巴士撞冧木樓，3死8傷。
1月18號：臺灣1964年白河地震（中文：1964年白河地震）。
1月29號到2月9號：1964年冬季奧林匹克運動會喺奧地利燕斯布陸舉行。
2月1號：香港消防事務處實施火警分級制（中文：香港火警分級制度）。
3月27號：美國阿拉斯加州威廉王子灣發生黎克特制8.4級地震，131死。
3月28號：美國總統林登約翰遜宣佈早一日發生地震嘅阿拉斯加州為災區。
3月31號：香港各界人士喺政府大球場歡送任滿嘅香港總督柏立基。
4月14號：第24任香港總督戴麟趾履新。
4月23號：六十幾國代表去英國慶祝莎士比亞誕生400周年。慶祝活動包括上演莎翁嘅名劇，同埋參觀莎士比亞老婆嘅故居。
4月26號：第3屆北越國會選舉。
4月26號：坦噶尼喀同桑給巴爾合併成坦桑尼亞。
5月28號：巴勒斯坦解放組織喺耶路撒冷成立。
6月8號：披頭四去香港演唱，約莫五千名樂迷喺啟德機場歡迎佢哋。去香港嘅成員有約翰連儂、保羅麥卡尼同佐治夏里遜，鼓手靈高史達病咗冇跟去。
6月12號：南非反種族隔離領袖曼德拉俾普利托里亞最高法院判終身監禁。
6月16號：國際經濟組織Group of 77（英文：Group of 77）成立。
6月17號至6月21號：1964年歐洲國家盃決賽週喺西班牙搞，西班牙隊喺決賽贏咗衞冕嘅蘇聯隊攞冠軍。
6月20號：臺灣一架民航機由台中飛去台北途中失事（中文：民航公司106號班機空難），機上57人咸不剌死晒。乘客大部份係去臺灣參加亞太影展嘅電影人。當年金馬獎因此停辦。
7月2號：美國總統林登約翰遜簽署1964年民權法案（Civil Rights Act of 1964），禁止喺公共場所種族隔離。
7月6號：Nyasaland（英文：Nyasaland）由英國獨立，改名馬拉威，保留英聯邦成員國身份。
8月4號：美國三個民權運動份子Michael Schwerner、Andrew Goodman、 James Chaney俾人發現死喺密西西比，相信係畀三K黨所殺。
8月28號：披頭四同卜戴倫頭一次見面。
10月1號：世界第一條高速鐵路—日本東京、大阪嘅「東海道新幹線」通車。
10月1號：柏克萊加州大學舉行自由言論運動（英文：Free Speech Movement）。
10月8號：小行星3048被發現。1990年1月用廣州市嚟做佢嘅名，叫「 廣州星」。
10月10號到10月24號：1964年夏季奧林匹克運動會喺日本東京舉行，係奧林匹克運動會頭一次喺亞洲舉行。
10月13號：蘇聯三位太空人响太空軌道留咗24個鐘頭之後返返地球，响莫斯科受到熱烈歡迎。
10月14號：蘇聯發生政變，赫魯曉夫落台，勃列日涅夫繼任蘇聯共產黨中央委員會第一書記。
10月14號：美國民權運動領袖馬丁路德金得諾貝爾和平獎。
10月16號：中華人民共和國喺西部羅布泊成功試爆頭一粒原子彈，成為繼美國、蘇聯、英國、法國之後，第五個有原子彈嘅國。
10月22號：薩特拒絕接受諾貝爾文學獎。
10月24號：贊比亞由英國獨立，留喺英聯邦內，Kenneth Kaunda（英文：Kenneth Kaunda）當選總統。
11月17號：日本政黨公明黨成立。
12月10號：哲古華拉喺紐約市聯合國大會演講。
黃愷怡

黃愷怡（粵拼：wong4 hoi2 ji4，英文：Jasmin Wong），1989年10月31號—）係香港女主持、演員同模特兒，香港無綫電視前藝員，當時主要工作係做無綫娛樂新聞台女主播，同埋細路節目《Think Big天地》同《Think Big大明星》主持。

簡歷
黃愷怡喺香港出世，中學讀庇理羅士女子中學，其後喺香港中文大學新聞及傳播系畢業，參加咗無綫網絡電視人才招募活動而加入無綫電視。
黃愷怡初頭做收費電視節目主持，2015年開始亮相免費電視做細路節目。
2021年12月31號離開無綫電視。
張靜婷

張靜婷（英文：Cheung Ching Ting, Janice，1995年4月27號—）係香港女模特兒，亦係無綫電視女藝員，2022年度香港小姐競選10強佳麗。

簡歷
張靜婷喺英國伯明翰城市大學（中文：伯明翰城市大學）商科畢業。張靜婷早喺19歲時已經參選過香港小姐競選面試，入唔到圍；23歲參選2018年度亞洲小姐競選（中文：亞洲小姐競選），打入香港區十強。27歲佢獲東華三院前主席王賢誌提名，第二度參選香港小姐競選，參選嗰陣因為畀傳媒發現佢15歲曾經喺個人社交平台用過粗口鬧人而封佢做嗰屆嘅「粗口港姐」，最後打入十強，賽後加入無綫電視，做娛樂新聞台（中文：TVB娛樂新聞台）記者。
王聰穎

王聰穎，香港親中派政治人，2023年香港區議會選舉後被政府委任做區議員。
巴利高禾他

巴利·摩利士·高禾他（Barry Morris Goldwater，1909年1月2號—1998年5月29號）係美國政治人，共和黨成員，保守主義者，於1953年－1965年、1969年－1987年代表亞利桑拿州任參議員。喺1964年美國總統選舉高禾他輸咗畀民主黨嘅連登·莊臣。
蝶翠峰

蝶翠峰（英文：Sereno Verde）係香港新界元朗區一個私人住宅屋苑，喺元朗大棠路99號，有16棟樓，2001年入伙。
第一期合共有7幢樓，即第1至8座(不設第4座)，共提供721伙單宅，已於2001年9月份入伙。
第二期合共有5幢樓，即第9、10、13、15及16座(不設第4座)，一共提供528伙單位，已於2002年6月份入伙。
第三期，稱為｢綠庭園｣，共有2幢樓，包括第17及18座，一共提供208伙單位，已於2001年9月份入伙。
第四期，亦稱為｢綠庭園｣，共有2幢樓，包括第11及12座，一共提供217伙單位，已於2002年6月份入伙。
第五期，稱為｢尚悅．嶺｣，門牌號碼喺元朗大棠路99A號，一共提供504伙單位，已於2021年12月收樓。
下九路

下九路（粵拼：haa6 gau2 lou6），係廣東廣州荔灣區嘅一條馬路，成條馬路係東西走向。西邊從第十甫路、文昌南路同埋珠璣路嘅交界開始，一直向東去到楊巷路、德星路同埋上九路嘅交界嗰頭。

概要
全長417米，闊12米。成條路係唔畀行車。呢度係西關主要嘅商業購物中心之一，呢一帶係有永安百貨公司，婦兒商店，鶴鳴鞋帽，大學鞋廠，廣州服裝店仲有綸章布鋪呢啲有代表嘅大商場，加埋珠寶鐘錶、攝影美容，被稱作「扮靚一條街」。

史
睇埋：第九甫同殺人十八甫
呢條馬路係由於清朝嘅殺人十八甫嘅事件先至改咗咁嘅名。喺文化大革命嗰陣，爲咗紀念向秀麗同志先至改咗嗌「秀麗一路」。後嚟到咗1981年就重新改返原嚟之前嘅名，啫係依家嗌「下九路」。

經過嘅道路
下九路同康王南路嘅交界，附近冇幾遠就係荔灣廣場。
呢度啲路嘅順序係從西去到東嚟排嘅，其中加粗咗嘅字係主幹道：
第十甫路、文昌南路、十八甫北路
康王南路（橋底穿過，唔連埋一齊）
上九路、楊巷路、德星路

特色
内文：上下九步行街
呢條馬路喺每日嘅白天，從店舖開咗之後一直到前半夜嗰陣，人流都好多下，如估係週末嘅話重多到爆噉滯。因為呢度就係條步行街。
第12屆中華民國總統選舉

第12屆中華民國總統選舉，響2008年3月22號舉行，呢次係第四任嘅直接民選總統。今次選舉又會同時撘埋第五案、第六案全國性公民投票一齊。
選舉採用普通、直接、平等、無記名、單記、相對多數投票制度。總統同副總統候選人有兩組，分別有民主進步黨提名嘅謝長廷、蘇貞昌，同埋中國國民黨提名嘅馬英九、蕭萬長。
選舉喺台北時間下畫4點結束，點票到6點為止，馬英九同蕭萬長已經得票超過700萬過半數，可以話贏硬，到7點左右，馬英九宣佈大選勝利。而新總統副總統將會喺2008年5月20號正式就任。
至於民進黨撘單搞嘅第五案、第六案，即返聯同入聯公投，就因為總投票人數唔夠有投票權總人數一半而作廢。
號次
政黨
候選人
得票
狀態

選舉流程
2007年11月8號：發布「第12任總統、副總統選舉」公告，同埋海外中華民國自由地區人民申請返台灣行使選舉權登記公告。
2008年1月26號到30號：開始接受候選人登記。
2008年2月11號：海外國民行使第十二任總統副總統選舉權截止登記。郵寄申請表件者，以戶政事務所收件日期為準。
2008年2月15號：辦理候選人號數抽籤。
2008年2月24號、2月29號、3月7號、3月9號、3月10號、3月14號：辦理候選人電視政見發表會。
2008年3月22號：選舉投票兼開票日（大選日）。
第11屆中華民國總統選舉

第11屆中華民國總統選舉響2004年3月20號舉行，選出中華民國第11任總統、副總統。尋求再做總統嘅陳水扁同副總統呂秀蓮以唔到三萬票贏咗。
喺呢次選舉入面，最多票嘅兩組候選人（陳水扁／呂秀蓮同埋連戰／宋楚瑜）嘅票都係差唔多（差千分之二），係咁多次臺灣選舉同全世界嘅總統選舉都冇發生過，亦都可以話係絕冇僅有，就係因為大家嘅票都差唔多，而且廢票又多（33萬票），令到輸咗嗰一邊嘅連戰懷疑呢次選舉有古惑，發動泛藍嘅人嚟抗議呢次選擇結果，叫政府將啲票封住要求再點過票，亦同時話呢次選舉有好多唔妥嘅地方係一場唔公平嘅選舉。後來更去埋法院告陳水扁當選同選舉結果冇效，但係最高法院判佢敗訴，由於最高法院嘅判決冇得上訴，連戰、宋楚瑜嘅人唯有焗住承認呢次選舉結果，而陳水扁同呂秀蓮亦如期喺2004年5月20號上任。
第9屆中華民國總統選舉

第9屆中華民國總統選舉響1996年3月23號舉行。
呢次選舉係中華民國第一次直接選舉，亦係動員戡亂時期結束之後第一次總統、副總統選舉，繼1993年新加坡總統選舉之後，漢族地區第二個、兩岸四地第一個以直接選舉方式產生嘅國家元首。呢屆選舉一共有四組候選人參選，雖然執政嘅中國國民黨面臨部分黨員出走參選，但係響當時發生嘅台海飛彈危機推波助瀾之下，最終投票率係76.04%，由中國國民黨提名嘅李登輝、連戰贏出，響同年5月20號響台北市總統府就職做中華民國第九任正、副總統。

結果
選前，反對李登輝勢力嘅人期望林洋港同陳履安可以合組團隊去選總統，點知陳履安唔濟，搵咗王清峰做副總統人選，林洋港就搵埋都係反李路線嘅郝柏村做競選拍擋。而大陸方面，為求影響台灣大選嘅選情，大陸軍方喺選舉前一排試射飛彈，想威嚇台灣，但係結果弄巧反拙，大陸嘅行為反而令台灣民意轉投李登輝，最終李登輝以過半數得票當選中華民國第一次嘅直選總統。李登輝同連戰哋喺大部分縣市都領先，唯獨喺南投縣（林洋港鄉下）落後，得票第二高嘅彭明敏同謝長廷就冇喺任何一個縣市領先。
號數
政黨
候選人
得票
當選
馮定國

馮定國（1950年9月24號—2018年6月5號）係中華民國（台灣）政治人物，台中縣選區選出，代表親民黨任職立法委員。曾經擔任新黨民意代表，喺2006年百萬人倒扁運動期間，馮定國曾經擔任副總指揮。而喺2006年6月，親民黨主席宋楚瑜不分晝夜發動喺立法院群賢樓靜坐，馮定國亦都係活動嘅總指揮。2008年（第七屆）立委選舉未參選，讓畀同選區國民黨籍候選人參選。
2018年6月5號凌晨2點，因心肌梗塞病逝。
民國黨

民國黨係個中華民國政黨，喺2015年3月18號成立，取名自《中華民國國歌》中嘅「以建民國，以進大同」嘅「民國」。由時任立法委員徐欣瑩擔任首任黨主席，標舉「政黨合作不再惡鬥、國政維新強國富民」作口號，總部設喺臺北市。
2016年，徐欣瑩擔任親民黨主席宋楚瑜嘅副手，拍檔參選中華民國總統，但並未當選。同年進行嘅立法委員選舉中，民國黨黨籍嘅參選人亦全數落選。民國黨喺立法院中冇咗席次。
民國黨喺2019年1月25號同國會政黨聯盟合併。

2016年總統、立委選舉
2015年11月18號，黨主席徐欣瑩作為副總統參選人同親民黨總統參選人宋楚瑜拍檔競選2016年中華民國總統選舉，攞到157萬票，係嗰次總統選舉中得票最低嘅參選人，但同宋楚瑜前幾次參選相比，成績算係亮眼。
而同日（2016年1月16號）嘅2016年中華民國立法委員選舉，民國黨慘敗，不分區嘅政黨票僅得1.6%，其他參選區域立委亦全部落選，喺立法院未獲任何席次。反而親民黨亦獲得6.5%得票率，共三名立委席次，兩者得票差距甚大。

不分區立委提名
該黨未到5%政黨票門檻，故以下名單全部落選。

縣市議員提名
標示粗體者係競選連任嘅黨公職人員。

疑似宗教操控政治
初時，創辦人徐欣瑩同佢細佬徐世勳都係台灣悟覺妙天禪師嘅信眾，更加係當時妙天基金會嘅董事，妙天亦都有喺民國黨成立大會嗰時撐場，人哋自然會私疑民國黨同妙天基金會嘅關係。後來徐欣瑩走去同宋楚瑜拍住上選總統，妙天好唔妥佢噉做，又講到明唔會攞錢資助民國黨，兩個人嘅關係決裂，後來徐欣瑩同徐世勳都冇再做妙天基金會嘅董事，不過其中一個新董事張菁芳都係民國黨黨員。
郝龍斌

郝龍斌（粵拼：kok3 lung4 ban1；1952年8月22號—），喺臺灣省陽明山管理局士林鎮（今臺北市士林區）出世，籍貫江蘇鹽城，中國國民黨籍政治人，老豆係前行政院院長、陸軍一級上將退役郝柏村，曾加入新黨，後返中國國民黨。做過第3－4屆立法委員、環保署署長同第4－5任臺北市市長、中國國民黨副主席。2017年1月7號宣布參選國民黨主席選舉，以第三名落選。

第4屆(95年)臺北市市長選舉
2006年中華民國臺北市市長選舉結果：  郝龍斌領先同埋得票率超過60%。  郝龍斌領先但得票率小於60%。  謝長廷領先但得票率小於60%。

第5屆(99年)臺北市市長選舉
臺北市長選舉得票分布。
徐欣瑩

徐欣瑩（1972年4月23號—），中華民國政治人物，新竹縣新豐鄉人，臺灣衛星測量領域第一位女博士，2005年以無黨籍首次參與選舉，然而媒體誤報徐欣瑩獲台灣團結聯盟提名，後臺聯黨前黨主席蘇進強親筆信函釐清徐欣瑩從未加入臺聯黨，當年以第二高票當選新竹縣議員。2008年立法委員選舉競選失利，2009年徐欣瑩加入中國國民黨以第一高票連任新竹縣議員。2012年立法委員選舉爭取到國民黨提名，以全國第一高票當選立法委員，2015年退出中國國民黨，並加入民國黨獲選為黨主席，喺投入2016立委選舉後，為咗抬高整體聲勢，決定同親民黨總統參選人宋楚瑜搭檔競選2016年中華民國總統選舉，成為中華民國史上最年輕嘅副總統候選人，但競選失利。
2018年地方選舉，挾著厚實根基，徐欣瑩以民國黨主席嘅身分，角逐投入參選新竹縣長。受到臺北市長柯文哲多次公開站台支持，同柯文哲家人嘅傾力相助。
高思博

高思博（1968年10月31號—），中華民國政治人物，美國佐治·華盛頓大學法學博士，曾任中華民國第六屆立法委員，立委連任失利後擔任蒙藏委員會委員長兼行政院政務委員直至2011年初內閣改組。高思博而家係世新大學副教授、孫文學校府城分院院長。

簡歷
高思博係法律學者，喺中國國民黨、親民黨「國親合」嘅大環境下，高思博喺2004年立法委員選舉時披親民黨嘅戰袍出馬角逐立委，並以新人姿態喺臺南市選區以第四高票當選；喺2006年親民黨出走潮中，轉而加入同佢理念較為一致嘅國民黨。而獲商業週刊同澄社評鑑係優秀立委嘅高思博喺2008年參選立委選舉時，喺臺南市第二選舉區同當時挑戰四連霸嘅民主進步黨立委賴清德展開激烈嘅競爭；開票結果顯示，高思博喺東區獲勝，但喺南區同安平區輸咗畀賴清德，最終高思博以五千幾票嘅些微差距飲恨敗選。
2008年5月20號，高思博出任馬英九政府劉兆玄內閣嘅政務委員兼任蒙藏委員會委員長，喺2011年臺南市第四選舉區立法委員缺額補選時，因同時任青輔會主委王昱婷都係喺2008年以少少差距落選立委嘅閣員，而被媒體視為呼聲極高嘅黑馬人選，但由於兩人都係極為倉促地被時任國民黨秘書長嘅金溥聰臨時諮詢，經兩人雙雙婉拒後，據聞引發金溥聰嘅高度不滿，王昱婷更因此憤而請辭，呢亦被視為兩人嘅2011年2月內閣改組後遭去職嘅主要原因。自2011年初內閣改組後，高思博卸下公職，其後喺世新大學法律系任職副教授。
2017年9月9號，高思博再次連任國民黨中央委員，被視為可能代表國民黨參選2018年台南市長嘅黑馬。對於2018年嘅六都選舉，高思博喺接受媒體採訪時表示，若國民黨需要佢，佢願意承擔，連曾任台南縣長、台灣省議會議長嘅阿爸高育仁都僅表示唔贊成個仔參選。高思博話，呢次選舉唔係一人一家或一縣市嘅事，並呼籲國民黨喺六都市長候選人應盡可能推出中生代應戰，先有可能畀選民耳目一新嘅感受。
2018年5月22號，高思博經黨內初選，確認代表國民黨參選台南市長選舉。
2018年9月14號，高思博以「吃月餅、殺韃子」宣稱「起義」嘅說法，黃偉哲發言人賴惠員表示，高思博先生曾經喺馬政府時期擔任過「蒙藏委員會委員長」，今日卻以「殺韃子（蒙古人）」為號召，唔只缺乏民主素養，而且恐有種族歧視嘅嫌疑，希望佢可以收返呢句話。
賴惠員指出，高思博自參選以來，言語暴力嘅傾向越來越嚴重，規勸高思博多走出戶外同民眾接觸，多接近大自然以化解暴戾之氣，才有健康嘅身心繼續從事選舉。
2018年11月24號台南市長選舉後，高思博喺夜晚8點40分出面承認落敗，多次哽咽。
謝龍介

謝龍介（1961年10月3號—），中華民國政治人物，臺南市人，現任中國國民黨籍臺南市議員，曾任省轄市時期嘅臺南市議員。2019年臺南市第二選區立法委員補選代表中國國民黨參選。

簡介
謝龍介喺臺灣臺南市出世，喺2015年10月28號嘅《新聞挖挖哇》節目中表示，佢喺赤崁樓旁出世，自細個喺臺南孔廟一帶長大，有私塾、講古等生活經歷。曾任台南市北區安民里里長，而後代表中國國民黨競選原台南市議員，當選並連任。喺原台南市議員任內，因為口才好，同埋閩南語流利，而成為TVBS〈2100全民開講〉等政論節目嘅常客，累積相當嘅知名度。連戰2004年競選總統時，謝龍介因主持造勢活動，受到注意。

2002年第15屆臺南市議員選舉
得票數2826。

2018年臺南市議員選舉
2018年競選市議員，謝龍介票數係全臺南市最高票。
張善政

張善政（1954年6月24號—）係中華民國政治人，美國康奈爾大學土木及環境工程學博士。佢自從2022年12月25號開始擔任桃園市市長，曾經做過行政院國家科學委員會國家高速電腦中心主任、Google有限公司亞洲硬體營運總監、宏碁副總經理、行政院政務委員、科技部部長、行政院副院長同埋行政院院長。
2014年12月8號，出任毛治國內閣嘅行政院副院長一職。2016年1月18號，由於毛治國提出辭呈，張善政以副院長身分代理其職務。2016年2月1號，張接任行政院院長，佢係馬英九政府任內最後一個行政院長，亦係首位以無黨籍正式上任嘅行政院長，5月20號卸任，任期109日。
卸任閣揆後，張善政擔任咗東吳大學巨量資料管理學院唐松章校友講座教授兼榮譽院長、國立交通大學電子與資訊中心客座講座教授兼亥客書院院長、中華大學客座講座教授、國立臺北商業大學榮譽講座教授、聖約翰科技大學榮譽講座教授、國家生技醫療產業策進會會長、智網聯盟總網會長、台灣大哥大董事兼基金會董事長、華邦電子獨立董事同宏碁獨立董事。
對習近平嘅爭議

對習近平嘅爭議係對中國共產黨中央委員會總書記習近平相關批評嘅介紹。

個人崇拜爭議
内文：習近平個人崇拜
「感恩總書記 奮進新時代」，紀念習近平喺中共十九大之後寄畀淳安縣嘅首日封
習近平喺2012年11月召開嘅中共十八屆一中全會上當選中共中央總書記同中央軍委主席，成為中華人民共和國最高領導人。自此，中國越來越多書籍、漫畫、流行曲、甚至舞台劇宣傳要效忠“習核心”。

2021年7月河南大水相關爭議
内文：2021年河南大水
2021年7月21號，習近平喺對2021年河南大水救災工作發出指示，但同日就去咗西藏視察，而唔係去災區視察，引起外界爭議。

習包子事件
内文：習包子事件
2013年12月28號，習近平到北京月壇北街慶豐包子舖（中文：慶豐包子舖）食包。呢次事件畀習近平嘅團隊安排由媒體傳播，再由中國官媒轉載，從而引發咗社會嘅關注。
雖然食包事件體現咗習近平啱啱上台嗰陣嘅親民形象，不過亦有新聞媒體報道，呢件事係經過精心策劃嘅表演。例如包子鋪門口嘅停車收費員早就畀人通知中午要保留停車位。

對習近平嘅負面稱呼
内文：習近平負面稱呼
民眾對習近平嘅負面稱呼有總加速師、小熊維尼（習維尼）、習包子、慶豐帝、小學生、崇禎帝、不換肩、扛麥郎、寬衣帝、習一尊、習禁評、袁二等。
林右昌

林右昌（1971年3月10號—），中華民國基隆人，民進黨籍，而家做緊基隆市市長，做過民進黨代理主席。

2014年
基隆市長選舉得票分布。

2018年
基隆市長選舉得票分布。
楊明諭

楊明諭（1958年11月8號—），中華民國台灣省臺中縣東勢鎮（而家臺中市東勢區）人。做過東勢鎮第11、12屆鎮長，後喺苗栗縣政府做民政處處長、計畫處處長，而家喺大學教書。

94年國大
列喺親民黨提名名單第40位。
侯友宜

侯友宜（1957年6月7號—）係中華民國政治人，新北市現任市長，中國國民黨籍。

就任新北市市長期間事件
佢喺2022年11月當選成為新北市市長，但半年後就帶職參選。另外，佢任內亦曾經發生新北市幼兒園餵藥案。
張誠

張誠（1960年6月2號—），中華民國陸軍上校，臺灣外省客家人，亦係台灣嘅火箭科學家、監獄教誨師、國立中央大學教授同政治人物，曾係國軍雄三飛彈專案總工程師。上校28年退伍後曾代表民國黨參選立委。現任國立中央大學企業管理學系兼任助理教授、中華民國解癮戒毒協會資深顧問。畢業於美國伊利諾大學電腦博士、國立清華大學計算機研究所碩士、中正理工學院數學系學士。
林燕祝

林燕祝（1965年1月14號—）係中華民國女政治人物，中國國民黨籍，臺灣臺南人，任第1至3屆臺南市議員。
蔡育輝

蔡育輝（1959年9月25號—），中華民國政治人物，現任中國國民黨臺南市議員，曾任第十五屆、第十六屆原臺南縣議員、第一屆（遞補）、第二屆臺南市議員，現任第三屆臺南市議員。
2022年中華民國直轄市長同縣市長選舉

2022年中華民國直轄市長選舉同埋2022年中華民國縣市長選舉，喺2022年底舉行，包含直轄市自治法施行以嚟嘅第8屆直轄市長選舉，同埋地方自治實施以嚟嘅第19屆縣市長選舉。
2022年中華民國直轄市長選舉同埋2022年中華民國縣市長選舉，喺2022年中華民國地方公職人員選舉（又稱「111年九合一選舉」或第三次九合一選舉）嘅一部份，於2022年11月26日及12月18日舉行，包括左直轄市自治法施行以來的第8屆直轄市市長選舉，以及地方自治實施以嚟嘅第19屆縣市長選舉，在當日同時一齊舉行18歲公民權修憲案公民複決。此場選舉入面，中國國民黨贏得了大多數的席次（14席）。民主進步黨失去所有2014年係北部贏得的縣市長席次，亦都未能取得大多數縣市的執政權（5席），為自1989年以嚟嘅最大落敗，總統蔡英文為此辭去佢兼任嘅民主進步黨主席一職以示負責。而台灣民眾黨雖然失去了台北市嘅執政權，但因受益於泛藍支持者出現棄保嘅情況，令佢地係新竹市勝出而保有一席。

當選人
粗體代表成功當選連任嘅當選人。

政治背景
臺北市喺中華民國中央政府所在地，實質享有國都地位，亦為臺灣嘅政治、經濟、文化等產業嘅樞紐中心，是臺灣都會區人口最多、最繁榮的都市，總統府及中央政府的各單位喺臺北市境內。因此臺北市市長身為首都行政首長，代表意義好重要，李登輝、陳水扁、馬英九都做過臺北市長，被認為是通往競逐總統的跳板，同時也是政黨選舉嘅必爭之地。近年嚟，泛藍基本盤領先泛綠十幾個百分點，而中間選民約有兩成五。戰後政府遷臺，臺北市成為省轄市，市長從1951年起隨著地方自治實施由市民直選，除了第三、四屆市長黃啟瑞為中國國民黨籍之外，臺北市便一直喺由黨外人士吳三連、高玉樹主政。臺北市在1967年改制為直轄市後，市長改由中央政府派任，至1994年起再度改為民選。在1994年首屆直轄市長選舉中，民主進步黨的陳水扁在國、民、新三黨鼎立的狀態下當選。1998年市長選舉，在泛藍整合成功的效應下，獲國民黨提名的馬英九擊敗尋求連任的陳水扁，國民黨展開了四屆十六年嘅執政。但在2014年市長選舉，由民進黨組成了在野聯盟整合出的無黨籍醫生柯文哲以五成七的票數擊敗長期執政嘅國民黨，並於2018年以數千票之差驚險連任，成為首位成功連任嘅非國民黨籍市長。
近年來，中國國民黨在臺北市得票率最高的一次喺2002年市長選舉，由馬英九以六成四嘅票數當選連任。民主進步黨在臺北市得票率最高的一次是在2020年總統大選，由蔡英文獲得五成三的票數當選。2018年市長選舉中，無黨籍的柯文哲以四成一的得票率連任成功，擊敗得票率四成的國民黨候選人丁守中及一成七的民進黨候選人姚文智。
原任市長柯文哲因已連任一屆，故此屆唔可以喺臺北市再次參選。

選舉結果
此次臺北市市長的選舉，喺中國國民黨部分，由四年前宣布不參選但一直被藍營選民視為強棒的蔣萬安在黨中央徵召下順利出線。隨後民主進步黨評估喺三足鼎立的局面下，比照陳水扁於1994年參選台北市長當選嘅經驗，認為喺二十年嚟最有機會奪下首都市長唯一機會，並派出兩年嚟帶領對抗疫情嘅指揮中心指揮官陳時中。至於在臺北市執政的台灣民眾黨派出時任臺北市副市長黃珊珊代表其陣營出線參選，並比照柯文哲的競選模式，選擇以無黨籍嘅身份參選，而非以她隸屬嘅親民黨籍或加入民眾黨籍嘅方式參選。
選戰初始，蔣萬安嘅民調一路領先，但領先幅度不如之此前藍營內部預期來得顯著，而握有中央執政權的民進黨候選人陳時中以「內湖交通」等議題拋出政見，希望以此逐漸追上國民黨候選人蔣萬安的支持度。直到無黨籍黃珊珊辭去副市長職務宣布投入選舉後，多份民調都顯示三人都在民調誤差範圍內，呈現難分難捨嘅狀態。
但經過民進黨籍候選人陳時中訴求公共廁所增設免治馬桶嘅選舉廣告中，裡面部分片段被認為喺鼓勵偷窺或有涉嫌抄襲其他影劇嘅嫌疑，而遭到輿論批評；同時在抗疫期間被認為是與陳時中友好嘅資深媒體人周玉蔻則提出「投給陳時中等於支持周玉蔻」金句，並在其民視節目中狙擊蔣萬安父親即蔣孝嚴，包括指其並非蔣經國的私生子、而且在二十多年前涉及外遇，指控對象為張淑娟，沒想到卻遭張女士嚴厲駁斥，且在臺北市議員王鴻薇的陪同下赴地檢署按鈴控告，王鴻薇因而與周玉蔻在地檢署門外爭執對罵，引致民視先中止該節目與新聞台聯播，最後結束該節目，這兩件事件被認為是重創陳時中選情的關鍵原因之一，此時即時有多幾份民調顯示陳時中支持度降到第三名，輸俾無黨籍候選人黃珊珊。
同時亦有認為陳時中民調不如民進黨黨中央預期的另一原因為臺北市市民對指揮中心兩年來嘅防疫表現不滿意，包含2020年2月口罩之亂、2022年5月快篩之亂，以及2021年6月政府遭質疑有阻擋BNT疫苗輸入臺灣之嫌，此外政府放任衛福部人員影射萬華為Alpha疫情的防疫破口，而身為指揮中心指揮官卻落跑選市長等爭議，引起部分臺北市市民的反彈與不滿，在多份民調中亦指出民進黨籍候選人陳時中的反感度皆為北市三位候選人當中最高，討厭比例甚至超過五成。，這些原因皆造成陳時中選情無法如黨中央預期的上揚，到了選戰晚期亦無法挽回頹勢。
而在11月5日喺本次九合一大選中唯一一場電視辯論，也是史上首次由偏藍嘅TVBS與偏綠嘅三立兩家媒體聯合舉辦，由民調較高的三人進行辯論攻防，三人皆在辯論會中向市民闡述自己的政見。然而在媒體提問環節，由三立擔任提問時，向三位候選人提出有關抗中保台嘅問題，儘管民進黨籍候選人陳時中被認為本應能在這部分擁有較多發揮的空間，但國民黨籍候選人蔣萬安在回應此題時質疑陳時中在馬斯克表示台灣未來可以作中國的特別行政區時認為可以再討論看看，批評陳時中的抗中保台是不是有雙重標準，被網友認為是此次辯論會中的最高潮。
選舉論壇後幾天，國民黨市議員徐巧芯指出，陳時中在選舉論壇中提到曾睇電影《流麻溝十五號》，但徐提到陳時中日頭睇威權時代電影，當天晚上就到高級場所飲宴，喺社群媒體貼出一張時任民進黨台北市長候選人陳時中與台北市聯合醫院松德院區副院長李雅玲在餐敘會後的照片。圖中見陳時中抱緊李雅鈴、牽手且十指緊扣 (且李雅玲的丈夫還在旁邊)，徐巧芯將其解讀成陳時中鹹豬手。而陳時中本人則回應，為不想俾徐蹭聲量，將不會提告。，而同場的紙風車劇團執行長卻親自到徐的粉專為陳時中辯護，引來網友質疑長期演出親子劇目嘅紙風車劇團，是否向小朋友鼓勵陳時中這樣嘅行為，引來一陣軒然大波，亦有綠營側翼網頁「無良公關公司」偽造文件，宣稱指國民黨計畫找狗仔跟拍陳時中等綠營縣市首長候選人，要求針對黑金、賄選與桃色議題「潑髒水」，增加選民仇恨值，圖中更有國民黨台北市長候選人蔣萬安、徐巧芯等人簽名，徐巧芯等人分別報警，「無良公關公司」後續緊急發文道歉並且關閉粉專。徐巧芯繼續緊咬指陳時中競選總部與無良公關公司有來往，公佈line對話內容指無良公關提到關粉專「是阿中競辦要求的」，引發討論。
蔣萬安喺開票嘅過程中一路領先，最終喺大同區以外的11個行政區皆領先的情況下以42.29%獲得勝利，擊敗陳時中的31.93%及黃珊珊的25.14%。蔣萬安以十四萬票與二十三萬票嘅大幅差距幫中國國民黨重新奪回8年來嘅首都執政權。另外，黃珊珊此次選舉僅喺內湖區五分里445號投開票所以16票的差距領先蔣萬安。
2022臺北市市長選舉得票分布
蔣萬安：    > 35%
    > 40%     > 45%陳時中：    > 40%

選舉結果
黃敏惠以5.9萬票連任市長。
2022嘉義市市長選舉得票分布
林靜儀

林靜儀（Lin, Ching-Yi，1974年2月12號—），臺灣南投縣鹿谷鄉秀峰村人，婦產科醫師，2016至2020年做過民主進步黨全國不分區立法委員，係民進黨嘅醫療專業代表，當時亦喺故鄉南投設服務處，又延攬南投青年沈夙崢擔任服務處主任。
林靜儀擔任過民主進步黨婦女部同埋國際事務部主任，而家佢係中山醫學大學附設醫院婦產部醫師，亦不時喺三立新聞台、東森新聞台、民視新聞台討論時事。
佢喺2021年11月3號被民進黨徵召參選2022年臺中市第二選舉區立法委員缺額補選，最後喺選舉中贏出，再做立法委員。不過，喺佢擔任立委期間，就曾經傳出多次爭議，除咗某啲言論被批評外，亦有一啲人指控佢唔止一次發放假新聞。

2017-2018年勞基法修正草案風波
2017年底至2018年初，立法院審議勞基法修正草案，當中二修版本俾咗僱主喺僱員權益上較多彈性。林靜儀嘅表現令佢陷入一啲爭議。醫師出身嘅她，被批評無支持醫護。有網友喺網上透露，林靜儀試過抆咗辦公室電話線，拒絕接聽抗議電話，被某啲網民揶揄為「林靜音」。另外，物理治療師林長楊喺Facebook貼出修法前後比較圖，指出勞工權益喺修法後嘅變化，得到一啲網民嘅討論，但林靜儀就喺嗰張圖上劃上紅叉等修改痕跡，「台灣勞工真的很軟」改成「台灣勞工要搞清楚狀況阿」，之後喺社交媒體分享。佢嘅做法被啲些網民批評，除咗指佢唔應該用其他人嘅圖外，亦指林靜儀對呢張圖有好多理解錯誤嘅地方。林長揚之後亦後亦回應林靜儀，指就算新法註明需要經過勞資協商，但台灣勞工權益好弱，又呼籲勞動部進一步函釋和落實勞檢。

提出晚上10點後限電解決能源同埋少子化問題被批評
喺2018年5月一次立委對環保署長李應元嘅質詢中，林靜儀曾經提出晚上10點後，大家早啲休息，限電解決能源同埋少子化問題，之後喺同日夜晚11點半更加叫大家10點之後大家通通返屋企生小孩。結果引起網民批評，有網民除咗質疑晚上限電同白天尖峰電量嘅關係，亦有網民更加質疑點解林靜儀自己反而無喺10點後休息，批評林靜儀言論博出位。

被指就公佈武漢肺炎疫情確診者足跡問題立場飄忽
喺2020年12月底，坊間討論使唔使公佈武漢肺炎疫情確診者足跡嘅問題，當時林靜儀話無人需要知道，但去到2021年7月，佢就抨擊台北市長柯文哲唔公布足跡。呢個講法被一啲網民批評。

多次發佈關於香港人嘅虛假信息並藉此攻擊香港人
林靜儀唔止一次發佈關於香港人嘅虛假信息，並且藉此攻擊香港人，反對行政院因應香港局勢惡化而支持香港人嘅措施。
喺2022年4月初，香港藝人王喜經桃園機場入境台灣，因為檢測過程刺鼻大量出血受傷，事件引起港台兩地唔少網民關注。林靜儀喺個人社交網站貼上來自香港《明報》嘅截圖，質疑王喜3月30號確診，為何4月3號能入境台灣，懷疑王喜攞到嘅登機前陰性PCR報告，又形容「已知確診個案這樣跑」，令到所有機組員、航空公司、乘客、防疫人員都暴露喺風險入面。《明報》內文實則提及，王喜喺25號已經無不適，上機前已經康復，只係《明報》去到3月30號先報導。但林靜儀提供嘅截圖，就無包括報導內文，而且亦無提供《明報》網站嘅連結，令公眾無辦法查證。
另外，喺2022年5月一次立法院外交及國防委員會會議入面，林靜儀指香港喺2012年開始進行內部國民教育洗腦工作，內容讚揚中國共產黨民族主義嘅歷史，並以此為基礎，質疑台灣政府喺《港版國安法》被北京強行落實後，聲援香港人，開放無居留資格嘅港澳居民來台就讀高中嘅措施。但係喺2012年，香港政府準備推行原定嘅洗腦教育課程，結果由包括黃之鋒在內嘅學民思潮等唔少中學生發起大規模抗議，成功令政府擱置實施國民教育課綱。林靜儀說法，和事實並唔相符。
對於林靜儀多次發佈假資訊攻擊香港人，香港民主黨前區議員賴文輝喺2022年5月17號喺社交媒體批評林靜儀以不實信息抹黑香港人，又提及當年香港反國教運動嘅成功以反駁林靜儀。佢又指，林靜儀早前先包場睇紀錄香港反送中運動嘅電影《時代革命》，依家咁樣用資訊攻擊香港人，虛偽到令人作嘔。另外，香港前途關注組亦就林靜儀錯誤指控香港喺2012年開始進行內部國民教育洗腦工作發聲明譴責，指有關措施嘅討論應該就國家資源、人口政策等方面作出理性討論，但唔係建基於謊言。前香港立法會議員黃毓民亦喺6月19號，喺社交媒體批評林靜儀「不諳港情胡說八道」。台灣政治評論方面，中研院學者吳介民亦質疑，林靜儀當初喺台中包場《時代革命》嘅時候，就應該對國家政策理應徹底理解來龍去脈、利弊得失。而家咁做只會令人覺得政府言而無信。佢又批評林靜儀咁樣只係蹭聲量。

《數位中介服務法》爭議錯誤批評民眾黨
2022年8月，台灣國家通訊傳播委員會公布《數位中介服務法》草案，被質疑打壓網路言論自由，但林靜儀就話國民黨、民眾黨過去曾提出類似法案，結果民眾黨團發表聲明話從來無咁做，又話民進黨敢做唔敢認。之後，民眾黨台北市議員參選人吳怡萱就指民眾黨針對嘅係網絡性欺凌問題，唔應該混為一談。民眾黨擔心嘅係《數位中介法》入面涵蓋好多嘢都冇清晰標準，但林靜儀去頭去尾、指鹿為馬，根本就係亂帶風向嚟卸責。

2022年選舉開票期間發放假新聞
喺2022年中華民國直轄市長同縣市長選舉入面，屏東縣傳出一段明顯有瑕疵嘅開票過程影片，引起網民討論，但林靜儀第一時間出嚟喺社交媒體批評發放影片者做謠，要求支持者檢舉轉發者；但之後屏東選委會坦承作業有瑕疵後，林靜儀不但無為自己發放假新聞嘅行為道歉，反而靜靜雞修改文章內容。有網民就批評，造謠嘅其實係林靜儀。
2022年臺中市第二選舉區立委補選

2022年臺中市第二選舉區立委補選，係中華民國臺中市第二選舉區（包含沙鹿區、龍井區、大肚區、烏日區、霧峰區）原任第10屆立法委員陳柏惟（台灣基進籍）因為罷免案通過而被解職後所進行嘅選舉，將會喺2022年1月9號舉行。

背景
内文：陳柏惟罷免案
原任立法委員陳柏惟喺2021年2月被發起罷免，事件被視為前高雄市長韓國瑜被罷免後，韓國瑜同國民黨一啲支持者發起嘅報復性罷免案之一，藍綠陣營都有好大程度動員。最終投票率51.72%，同意罷免票只係比起反對票多4,466張，陳柏惟罷免案僅僅被通過。對於票差咁細，有評論就認為，呢次結果對國民黨同喺台中第二選區有一定影響力嘅顏家，只係一次慘勝。

中國國民黨
喺2020年連任失敗嘅前立委顏寬恒，仲有佢個妹、時任台中市議會副議長顏莉敏一直被視為有機會代表中國國民黨參選。雖然顏家喺國民黨內並無其他對手，但顏寬恒未有即刻表態，有評論就指，係因為罷免案嘅結果，令顏家進退兩難。不過，去到11月9號，國民黨正式宣布徵召顏寬恒參選。18號，正式登記參選。

民主進步黨／臺灣基進
民進黨前不分區立委林靜儀、多次征戰嘅陳世凱同台中市議員張家銨都曾經被視為可能人選，但去到11月3號，林靜儀獲徵召，成為民進黨同臺灣基進共推嘅人選，仲有前台中市長、前交通部長林佳龍做競選總部主委、陳柏惟擔任競選總幹事。林去到15號正式登記參選。

其他候選人
11月4號，黎明幼兒園前園長林金連宣布參選。
11月16號，李昇翰登記參選。
11月17日，張烱春登記參選。
另外，台中市無黨籍議員陳廷秀曾經被傳有意參選，由於佢同台灣民眾黨立委高虹安有一齊開服務處，被認為如果參選會得到台灣民眾黨支持，不過黨主席柯文哲就話無派人參選嘅計畫。

顏家脫產爭議
喺11月7號，顏家被揭發有脫產爭議。顏清標被揭發欠咗前沙鹿鎮長陳孟森6000幾萬無還，而且脫產畀顏寬恒。民進黨林靜儀就指，過去有一啲地方勢力，令民眾唔敢講嘢，或者喺壓力之下只好接受一啲不公平嘅狀況，希望藉住選舉或者地方文化嘅改變，改善呢啲唔公平嘅事，地方民眾亦唔使再驚。另外，由於顏寬恒喺補選期間被揭露有頗為豐厚嘅資產，但顏家喺之前陳柏惟罷免案嗰陣反而喺度攞房產問題攻擊陳柏惟，所以亦受到一啲批評。

顏寬恒被指「綁架」媽祖
有啲人覺得，顏寬恒喺補選過程入面話媽祖會保佑當選，係「綁架」媽祖。顏寬恒嘅爸爸顏清標之後就反駁話，「政治歸政治，宗教歸宗教」。

國民黨公佈林靜儀開會暴怒敲桌影片被指抹黑對手
國民黨喺12月28號公佈一段林靜儀開會暴怒敲枱嘅影片，指控林喺擔任不分區立委期間濫用權力威脅公務員。之後民進黨澄清，話當時係為青創團隊同埋中興新村活化嘅問題發聲，同現場公部門人員據理力爭嘅畫面。民進黨又批評，國民黨咁樣係抹黑林靜儀。

于北辰支持林靜儀被顏寬恒攻擊，顏「超商」言論爭議
前陸軍少將于北辰喺2022年1月退出國民黨，並公開支持林靜儀，結果被顏寬恒攻擊，話佢為咗三千蚊節目通告費，出賣人格靈魂，同出面連鎖便利超商無分別。顏嘅言論引來各方批評，有網民話佢引喻失義，得罪成個台灣嘅超商店員，林靜儀反駁，話連鎖便利商店嘅店員勤懇實在過生活，比起侵佔國家土地而且龐大違建嘅顏寬恒，人格上更加值得被尊敬。于北辰回應，叫佢唔好污辱超商員工。

顏寬恒違建佔用國有土地爭議
喺選舉期間，顏寬恒被接連揭發佔用國有地。當中有啲明明係公共設施嘅保留地，但就被顏寬恒佔用。另外，部分佢佔用嘅土地甚至用來出租畀人，即係非法用國家土地賺錢。

民調
唔同民調都顯示，呢次選舉雙方支持度不相伯仲，差距都係喺統計學嘅誤差範圍入面。
2020年高雄市市長補選

高雄市第三屆市長補選係中華民國第三屆高雄市市長韓國瑜喺2020年6月6號經罷免案通過被撤職後所舉辦嘅選舉。呢次補選依公職人員選舉罷免法第91條規定，並經中央選舉委員會等相關部會決議，定喺同年8月15號舉行投票。呢次亦係中華民國直轄市市長於1994年改為民選以來，首次舉行嘅補選。結果由陳其邁以671,804票，70.03%嘅得票率當選，喺同年8月24號就職。
第11屆中華民國立法委員選舉

第11屆中華民國立法委員選舉 喺民國113年（2024年）1月13號舉行，同中華民國第16任總統、副總統選舉一齊舉行。呢次選舉係中華民國立法院採用單一選區兩票制後嘅第6次選舉。第11屆立法院嘅總席次共113席，有73席區域立法委員由單一選區選出，6席原住民立法委員由複數選區選出，34席全國不分區同僑居國外國民立法委員由比例代表制選出。

黑金貪污爭議
内文：2024年台灣大選黑金貪污爭議
呢次選舉，國民黨、民進黨同民眾黨都有候選人選前或以往涉及黑金貪污政治爭議。

重啟兩岸服貿協議議題
2014年反對服貿嘅民眾黨主席兼總統候選人柯文哲，去到2023年6月主張重啟兩岸服貿協議，不過建議被各方批評，時代力量發言人余佳蒨指喺而家嘅社會環境同國際政經局勢之下，台灣無空間同中國談論經濟合作。民進黨多名立委對此批評，林楚茵痛批柯文哲當初因為太陽花學運而起，依家咁做對唔住佢嘅支持者。

高房價問題
内文：台灣居住正義問題
高房價問題日漸成為台灣其中一個重要，並且有唔同政黨關心嘅社會問題，其中時代力量喺2023年6月就公布一項民意調查指出，有77%民眾支持開徵「空屋稅」，希望政府盡快落實。國民黨亦批評執政嘅蔡英文喺2012年選總統嗰陣訴諸好多彷彿相關政策，但好多變做空頭支票。

交通安全問題
内文：台灣道路設計爭議
台灣道路設計問題近年已經成為唔少人關注嘅問題，美國有線電視新聞網CNN喺2023年初一篇報道甚至形容台灣道路係「交通地獄」，不利國際觀光。交通議題亦成為部分台灣人關注並喺選舉關心到嘅議題，其中時代力量陳椒華、邱顯智、王婉諭等，都促請政府各部門進一步協調。另外，民進黨高嘉瑜亦曾經亦喺交通委員會就「行人地獄」嘅指控，對政府質詢。國民黨游毓蘭同民眾黨邱臣遠，時代力量陳椒華等人，亦曾經一齊開記者會，喊政府嘅行政院同交通部應該快啲將「交通安全基本法」嘅草案提交立法院審議。

媒體牌照及購併爭議
選前涉及媒體牌照同股權爭議嘅分別有鏡電視同埋三立集團。其中《鏡週刊》喺申請牌照開設鏡電視期間，先後爆出多項爭議。民眾黨蔡壁如、國民黨賴士葆同時代力量陳椒華，曾經公開質疑鏡電視機顧問費用同人事費用有無《鏡週刊》切割，唔少董事先後離開等問題。陳椒華又指，明明國家通訊傳播委員會內部無共識，主委陳耀祥都強行通過，亦有指行政院府院高層介入鏡電視執照審查，但院長蘇貞昌否認。
另外，三立集團被指透過唔同子公司，控制有線電線系統業者中嘉嘅股權27％，做成媒體壟斷，已經達到撤照嘅程度。其中陳椒華質詢時就質疑， 國家通訊傳播委員會明知問題而不作為。去到2023年10月，時代力量邱顯智揭露，就連鏡電視大股東萬海集團都入投中嘉，跨越反媒體壟斷嘅規定。

民進黨黨內性騷擾風波
内文：2023年民進黨黨內性騷擾風波
喺2023年5月，民主進步黨接連爆出黨內性騷擾嘅風波，而且受害人投訴嘅時候，未有得到應有嘅處理，民進黨因而受到外間一啲批評。

區域暨原住民選舉
正式提名者以標記，並且成為立委候選人。
粗體字代表爭取連任嘅人

台灣民眾黨
陳清茂 - 前「韓粉五虎將」，國民黨成員。
蘇進強 - 前台灣團結聯盟主席
鄧家基 - 前台北市副市長
朱樹勳 - 前亞東醫院院長
朱康 - 音樂教師
簡智翔

簡智翔（1980年8月16號—），時代力量政治人物，第2屆桃園市議員，化學工程師出身。龍華科技大學兼任講師。簡智翔係第2屆桃園市議員入面唯一一位時代力量嘅議員。簡智翔身高較高大，體格相對健壯，喺同席議員中較為獨特。
顏翎熹

顏翎熹（1989年7月6號—），曾經叫顏色不分藍綠支持性專區顏色田慎節（英文：Yan Se Bu Fen Lan Lyu Jhih Chih Sing Jhuan Cyu Yan Se Tian Sheng Jie），花名「Molly翎熹」，係臺灣女政治人，喺新北市出世。原本係電競直播主（中文：直播主），2022年因為唔滿意南投縣政府對南投草屯旭光高中生涉嫌性侵案（中文：南投草屯旭光高中生涉嫌性侵案）嘅處理而改名，以無黨籍身分參加嘉義市議會（中文：嘉義市議會）選舉，同時因為個名特別同埋著得性感而廣為人知，最終以2813票（得票率5.57%）當選嘉義市議員。2023年底，佢恢復本名。

政治生涯
嘉義市第一選舉區（東區）18人參選、應選10席，顏色不分藍綠支持性專區顏色田慎節獲得2,813票、得票率5.57%，位列第9名，成功當選嘉義市議會（中文：嘉義市議會）第11屆議員。
李雅靜

李雅靜（1977年12月24號—），臺灣中國國民黨政治人物，臺南市將軍區人，喺高雄市鳳山區出世，而家係高雄市議會第九選區（鳳山區）議員。

2020年中華民國立法委員選舉
佢喺2020年中華民國立法委員選舉中國國民黨初選民調入面擊敗不分區立委陳宜民，代表出線參選高雄市第七選舉區立委，但之後輸咗畀民進黨嘅許智傑。

2020年高雄市市長補選
2020年6月13號，李雅靜宣布將爭取代表國民黨參與高雄市長補選，但之後國民黨徵召高雄市議員李眉蓁出戰。

爭議
2017年，佢質詢高雄市政府海洋局與慶富造船會商內容嘅時候，以「帕金森氏症」嘲諷備詢嘅陳姓女秘書疑似發抖反應，被台灣基進批評失格。
2022年，李雅靜被揭發喺撰寫碩士論文嘅時候抄襲，而且對象係自己嘅指導教授汪明生，甚至幾乎將教授仲未出版嘅文章，一字不漏，抄入論文入面。另外，佢嘅論文口試由同屬國民黨嘅黨友侯彩鳳同許崑源擔任口委，被指「球員、裁判都係自己人」。
梁文傑

梁文傑（1971年11月26號—），中華民國民主進步黨籍新潮流系政治人物，現任大陸委員會副主任委員，曾經做過第11至13屆臺北市議員（中山、大同區），但2022年連任失敗。佢長年擔任民進黨重要政策幕僚、主要鑽研兩岸關係政策。佢喺臺北縣永和鎮（今新北市永和區）出世，原籍浙江大陳，係大陳義胞第二代。國立臺灣大學政治系學士、政治研究所碩士畢業，倫敦政經學院博士班肄業，亦係野百合學運代表人物之一。
喺從政期間，梁文傑曾經試過多次失言、侮辱同攻擊他人，結果需要道歉甚至賠款收場，另外佢亦唔止一次涉及桃色醜聞。

家庭
梁已經結婚，太太林楚茵係民進黨立法委員，曾經係記者、新聞主播、三立電視新聞部政治組副主任。

被指同鄭文燦一同接受澳門博弈大亨招待飲花酒
2011年，佢被指同鄭文燦一同接受澳門博弈大亨陳盈助招待，同遊澳門飲花酒，2人否認此事，並控告爆料嘅林瑞圖誹謗。之後，陳喺澳門公司嘅代理人5月出庭時坦承招待兩人，仲話食完飯後去到全澳門最高檔嘅酒店，淨係嗰晚已經用咗5萬港幣(近20萬台幣)。法官最後認為林已經合理查證，而且件事係可受公評之事進行評論，判決鄭、梁2人敗訴。

錯誤指控馬英九向賭博商人募款被判罰款
梁文傑喺2011年擔任民進黨發言人嗰陣，曾經多次公開宣稱馬英九向賭博商人陳盈助募款3億元，馬英九之後提告，要求索償新台幣兩百萬元同埋登報道歉。2017年10月24號，經臺灣高等法院更一審判，梁文傑同民進黨須賠新台幣120萬元，法庭又話梁文傑言論未經合理查證，又無證據。

被指同其他女性一齊流連酒店偷歡
2017年6月28號，壹週刊影到梁文傑喺6月8號到6月21號期間，多次就進出台北市嘅各大高檔酒店至少六次，甚至半夜帶年輕女子到疑似女方住處，當街攬腰。而喺2016年底，梁也曾經同另一名清純馬尾女子當眾貼耳私語，之後仲一齊去台北龍亨酒店有下場。

健身唔使請教練言論被批評
2018年6月，健身教練出身嘅網路紅人館長喺外交問題上批評政府，未有照顧到台灣人民，又話台灣托育費用太高，之後同民進黨立委段宜康罵戰，而同屬民進黨嘅梁文傑亦加入戰團，梁發表健身唔使請教練嘅言論，結果被大量轉貼，PTT上面有唔少對佢嘅批評，有啲網民批評梁文傑嘅言論代表政府心態，有人話唔怪得台灣體育選手都只能靠自己，亦有人反問係咪學校可以關門，自己自學就可以，批評梁文傑嘅言論非常唔尊重專業，更唔重視體育。

侮辱自殺身亡高雄市議會議長許崑源
2020年6月6號，高雄市長國民黨韓國瑜罷免案經高雄市民投票通過，高雄市議會議長許崑源之後跳樓自殺身亡，事後梁文傑喺社交媒體發文嘲諷，寫下「嚇死人，是賭很大嗎？」，影射許崑源簽賭韓國瑜唔會被罷免，結果大量網民對佢批評，佢之後道歉收場。

錯誤質疑烏克蘭軍人多謝香港人被批評
2022年，俄羅斯入侵烏克蘭，香港同台灣都有唔少人聲援烏克蘭。但去到4月8號，梁文傑喺Facebook轉載一張Free Hong Kong Centre嘅圖，當中一名烏克蘭軍人對香港及台灣表達謝意。但梁文傑就質疑為點解要多謝香港，指「謝謝香港很奇怪」。之後有香港網民回應質疑，指香港人有苦難言，而且有捐錢畀烏克蘭，對佢嘅言論表達批評。之後，梁文傑更新內容，提到香港政府同香港人民嘅態度唔同，向反侵略爭民主嘅香港朋友致歉。
王威中

王威中（1983年3月3號—）係臺灣民主進步黨政治人物，臺北人，做過臺北市議員。國立臺灣大學政治學系國際關係組學士、國立臺灣大學國家發展研究所碩士。
劉耀仁

劉耀仁（1968年10月16號—），台灣民主進步黨政治人物，依家係台北市議員（中正區、萬華區）。喺高雄市出世，國立成功大學學士、美國印地安那州立大學碩士畢業，由第9屆起擔任台北市議員。
凌子楚

凌子楚（1965年9月19號—），嘉義市人，臺灣外省人，出身軍職，曾任嘉義市議員。曾兩度代表台灣團結聯盟、一度以無黨籍參選立法委員但係都選唔到。2020年加入民主進步黨。
喺2023年初，佢宣佈投入第11屆中華民國立法委員選舉嘅黨內初選，挑戰現任民進黨立委王美惠，希望出戰嘉義市選舉區。
嘉義市立法委員選舉區

嘉義市立法委員選舉區係台灣地區立法委員喺嘉義市嘅選區。喺1989年嘅第一屆第六次增額立法委員選舉設置嘅時候，呢個選區就已經設立，範圍包括嘉義市嘅所有地方。自從2005年單一選區兩票制嘅修憲之後，選區範圍仍然係嘉義市嘅所有地方，而且選民可以選出一位立法委員，喺2008年第七屆立法委員選舉開始實行。

現行選區範圍
包括嘉義市全境，2020年選舉人數為213,240人。
桃園市第一選舉區

桃園市第一選舉區係台灣區域立法委員喺桃園市嘅選舉區，現任立委係民主進步黨鄭運鵬。
臺南市第一選舉區

臺南市第一選舉區係台灣區域立法委員喺臺南市嘅選舉區，現任立委係民主進步黨賴惠員。
張孟崇

張孟崇（1960年5月21號－），綽號老K，台灣激進親中派中華統一促進黨（統促黨）成員兼發言人，曾經係民進黨嘉義黨部創黨黨員。

政治立場
佢係台灣激進親中共派嘅人士。雖然初期曾經係民進黨嘉縣黨部001號黨證創黨黨員，不過佢後來立場變成支持中共，曾經公開話台灣同胞要成為中華民族復興道路上嘅貢獻者。佢拍片批評美國同台獨立場，亦曾引起西班牙網紅「黑素斯」反駁。
張孟崇不時會為特定公投議題、罷免對象、候選人、政黨，進行大肆宣傳，試圖影響輿論走向、公投結果同埋取信中共官員，更為中共詆毀香港社運人士同法輪功等團體，甚至頻繁宣揚解放軍軍威，勸降台灣國軍於兩岸戰嘅時候放棄抵抗、陣前倒戈等統戰言論。
佢曾多次帶人干擾美國神韻交響樂團台灣演出，2016年佢同一名男子分別向蒐證人員承認收咗錢進行職業示威。2018年9月25號，樂團喺嘉義市演出前，張孟崇率眾辱罵，被警方依法驅離。立委柯建銘同曾銘宗都譴責事件，而王定宇就公開提醒國安單位，要追查干擾背後黑手。
2021年2月，佢同林德旺因帶五星旗口罩放喺烏山頭水庫八田與一銅像上被警方依違反《社會秩序維護法》送辦。
喺2024年11月，佢同佢老婆因為喺2011年至2023年期間接受中國國務院台灣事務辦公室（中共中央台灣工作辦公室）等境外滲透來源嘅指示、委託同資助，收受金援大約新台幣7400萬元，兩人被嘉義地檢署起訴。

2002年縣市議員選舉
2002年，張孟崇代表民進黨參與縣市議員選舉(嘉義市第一選舉區)，攞到845票(1.57%)，未能當選。

其他
2016年，張孟崇代表統促黨喺2016年出選第9屆中華民國立法委員選舉（全國不分區同僑居國外國民選舉），但未能當選。
2022年，張孟崇參選嘉義縣長。佢表示，參選縣長是為咗宣揚統一理念，但未能當選。

家庭
佢已經結婚，老婆叫洪女，一樣同佢涉及一啲中共滲透台灣嘅案件。
鄭正鈐

鄭正鈐（臺灣話：Tēnn Tsìng-khiâm，1969年5月31號—）係臺灣政治人，第10屆中國國民黨立法委員，做過新竹市議員、國民黨中央委員、國民黨中央組織發展委員會副主任委員，同埋係國民黨次級團體五六七大聯盟嘅成員。喺2020年成功當選立法委員。

關注事件
鄭正鈐任內關注嘅事件包括柬埔寨人口販賣事件影響台灣人、中天新聞台未能獲得續牌事件、蔡英文學位門等。另外，喺2021年6月嘅武漢肺炎疫情期間，佢亦參與協調吳宗憲捐贈快篩試劑。
就台灣人赴柬埔寨求職被騙嘅情況，鄭正鈐曾經同其他立法委員一齊前往柬埔寨，以國會外交名義進行交涉，成功救出一名台灣人。佢亦強調警察應該積極建立各種民間同官方合作嘅救援管道。
就中天新聞台未能獲得續牌事件，鄭正鈐曾經公開批評民進黨，表示要聲援新聞自由。

趣聞
鄭正鈐參與咗2020年新竹市立委選舉，佢嘅競選對手鄭宏輝係佢嘅新竹高中同班同學。

財務狀況涉大量欠債被質疑
2020年鄭正鈐參選新竹市立委期間，競爭對手，時代力量候選人高鈺婷指控佢存款係0元，每個月卻要還40幾萬嘅貸款，而且有53筆嘅官司，欠債超過3,000萬。高鈺婷質疑佢以市議員每月12萬嘅收入，根本還唔起債，懷疑佢可能要透過擔任公職來賺錢，甚至可能涉及財產申報唔實。另一個競爭對手民進黨嘅鄭宏輝亦對佢嘅債務狀況有質疑。鄭正鈐回應話有關債務係因為投資，佢自己都係受害人。

論文被指抄襲
時代力量前立委黃國昌曾經指控，鄭正鈐嘅博士論文涉嫌違法抄襲。佢話鄭喺當議員嘅期間喺中華大學發表嘅博士論文，好多都係抄襲同一位指導教授，而呢位教授係胡秀媛，佢係一年前畢業嘅學生。呢篇64頁論文入面，有19.5頁同胡秀媛嘅內容雷同。鄭正鈐嘅論文口試委員，竟然就係胡秀媛嘅老公邱紹一鄭正鈐當時承認，佢同胡引用同一組數據。
至2022年，時代力量議員參選人陳志明再度質疑鄭正鈐抄襲論文，從文獻分析到研究內容，甚至問卷調查都有相當高的雷同度，佢打算具名向中華大學檢舉呢個事。不過，中華大學召開咗審議委員會，指論文抄襲嘅指控冇成立。

連署提案刪不合理藝文紓困經費
武漢肺炎疫情期間，民眾受到影響，國民黨立委葉毓蘭、林思銘、鄭正鈐同李德維等4位立委提議刪減文化部編列的補助費，總共3億9,047萬5,000元。呢個提議引起咗藝文界強烈嘅不滿。

被指控經常會見中共統戰部官員違犯《反滲透法》
2020年中華民國立法委員選舉前夕，鄭正鈐被揭發以唔同身份掩護住，經常往來中國，除咗新竹市議員之外，仲有社區大學理事長、國民黨青年部副主任等好多身份。同時，佢亦經常喺北京、上海、天津、深圳出入，同中共統戰部嘅官員見面，被指違反咗《反滲透法》。

被指涉及性騷擾及吃案
2023年6月，鄭正鈐被男記者指控喺餐敘上面對他摳手性騷擾，男記者向國民黨進行申訴，而國民黨喺6月21號宣布簽結，事後卻被爆出其實申訴人未簽字同意，引發吃案疑慮。鄭正鈐之後否認性騷擾指控，國民黨否認吃案。

其他事件
喺第9屆中華民國立法委員選舉期間，激進親中派中華統一促進黨莊永彰曾經對鄭正鈐捐贈政治獻金，違反政治獻金法第7條第1項第5款規定，結果莊被罰款4萬蚊台幣。
林思銘

林思銘（1966年3月16號出世），係新竹縣嚟嘅台灣政治人物，係中國國民黨嘅成員。佢畢業於中國文化大學法律研究所，而家擔任立法委員（第10屆；新竹縣第二選舉區），之前都喺新竹縣議會擔任第15到19屆議員。佢亦係明典法律事務所嘅主持律師。
佢一般被視為國民黨內親韓國瑜人馬。

指台灣對賣毒品判刑太重被批評
喺2020年選舉期間，當時身為新竹縣議員嘅林思銘疑似喺拜票場合講咗「賣一千塊嘅毒品，判佢七年，各位有道理嗎？」嘅言論，結果引起一啲網民嘅批評。

連署提案刪不合理藝文紓困經費
武漢肺炎疫情期間，民眾受到影響，國民黨立委葉毓蘭、林思銘、鄭正鈐同李德維等4位立委提議刪減文化部編列的補助費，總共3億9,047萬5,000元。呢個提議引起咗藝文界強烈嘅不滿。
2019年金門縣選舉區立法委員缺額補選

2019年金門縣選舉區立法委員缺額補選係喺台灣福建省金門縣選舉區進行嘅選舉。呢個缺額補選係因為原本擔任第9屆立法委員嘅楊鎮浯（中國國民黨籍），喺第7屆金門縣長選舉當選後依法辭去立委職位而進行。
宋國鼎

宋國鼎（1981年1月22號—）係台灣苗栗縣嘅政治人物，之前做過時代力量第19屆苗栗縣議會議員，而家係時代力量苗栗縣黨部嘅主委同埋時代力量嘅決策委員。佢亦代表時代力量參選過2022年嘅苗栗縣縣長選舉，不過最後未能勝出。2023年2月，佢喺時代力量第4屆決策委員選舉中，憑著最高選票拿到第一名。

早年生涯
宋國鼎喺苗栗縣出生長大，讀完書同考咗律師資格之後就返到苗栗開始執業。佢開始嘅第一年就加入咗一班義務律師團隊，其中包括邱顯智律師，參與「關廠工人案」嘅辯護工作。最後佢決定加入時代力量，希望透過成為苗栗縣議員嚟改變苗栗嘅政治環境。

部分政治觀點
喺2022年參選苗栗縣長嘅時候，宋國鼎提出咗一系列政綱，當中包括關注文化保育、永續發展、老少照顧、居住正義、交通安全、醫療政策，改善就業等。
呂美玲

呂美玲（1964年6月20號—）係台灣政治人物，基隆市議員，曾經係中國國民黨成員，2023年7月退黨。

爭議
喺2023年7月，佢為咗祥豐彈藥庫遷移嘅議題，同當地一名市民唇槍舌戰，甚至對於主張保留以防中共武力犯台嘅民眾直嗆「那是你討打」，又話如果台灣不保護基隆，就要找中國嚟照顧，引發輿論譁然同批評。
國民黨中央之後話，呂美玲嘅講話唔係國民黨嘅立場，佢嘅相關言行嚴重違反咗國民黨嘅黨章同政綱精神，而且仲損害咗國民黨嘅名聲。佢哋會請呢個地方黨部去了解同查處。
王竟倫

王竟倫（1998年1月1號—）係台灣民眾黨籍政治人物，生於苗栗縣，曾為國民黨籍，現任苗栗縣政府青年事務諮詢委員及民眾黨苗栗縣黨部副執行長。曾於2022年底台灣九合一選舉競選苗栗縣竹南鎮鎮民代表時，創地方自治史上最年輕代表參選人，後以無黨籍參選獲1424票，並未當選。

2020年被錢達辱罵
2020年2月5號，國民黨青年團喺中央黨部前嘅一次記者會入面，藍天行動聯盟副主席、前新黨立委錢達率眾到場抗議國民黨黨主席補選規則被黨中央把持，錢達多次辱罵王竟倫「雜碎」，結果被判公然侮辱罪，罰金5000元，可易服勞役5日。
高虹安

高虹安（1984年1月25號—），台北內湖人，係中華民國嘅企業家、民眾黨政治人。佢喺2020年2月做立法委員。2022年12月25號，佢畀選做新竹市市長，亦係新竹嘅首位女性市長。
林國慶

林國慶（1965年11月2號—），係臺灣嘉義縣水上鄉人，男歌手同埋政治人物。佢曾經代表民主進步黨成功當選嘉義縣議員同立法委員，但之後去到2018年退黨。
喺2024年嘅第11屆中華民國立法委員選舉中，林國慶參加咗嘉義縣第二選舉區立法委員選舉，但未能當選。

爭議
喺2024年立法委員選舉前夕，台灣基進曾經揭發林國慶隱藏住喺中國嘅個人投資，家族生意仲收咗中國共產黨嘅支持。佢哋仲話林國慶過去經常係直播度展示自己嘅珠寶、鑽石同百萬名錶，但係佢財產申報度卻全部係零。因此佢哋去過中選會檢舉林國慶。
蔡同榮

蔡同榮，台灣政治人物，曾經做過民主進步黨代理主席。